open-index/open-wikipedia-markdown huggingface dataset:
PC Master

thumb|right|200px|Το εξώφυλλο του 1ου τεύχους
Το **PC Master** ήταν Ελληνικό περιοδικό με θέμα τους προσωπικούς υπολογιστές και τα βιντεοπαιχνίδια για αυτούς. Εκδιδόταν από την Compupress Α.Ε. από το 1989 έως το 2015.

Η θεματολογία του περιστρεφόταν γύρω από την ψηφιακή τεχνολογία, τις παρουσιάσεις παιχνιδιών, την συμβουλευτική για χρήστες με έμφαση στα βιντεοπαιχνίδια, τα γκάτζετ και άλλα.

Μια ειδική έκδοση του περιοδικού, το PC Master GOLD, κυκλοφορούσε ανά δύο μήνες. Οι δύο εκδόσεις συνοδεύονται από DVD με βιντεοπαιχνίδια, τόσο παλαιότερα, αλλά και σύγχρονα, με ηλικία ενός ή δύο ετών. Η ειδική έκδοση έδινε έμφαση στα παιχνίδια περιπέτειας και στα παιχνίδια ρόλων. Το περιοδικό επίσης κατά καιρούς διοργάνωσε ετήσιους διαγωνισμούς ηλεκτρονικών παιχνιδιών, με την ονομασία «Grand Prix». Τέτοιοι διαγωνισμοί έγιναν τα έτη 2001, 2002 και 2003.

Στις αρχές Νοεμβρίου 2009 έγινε ανανέωση της ιστοσελίδας του περιοδικού, η οποία μετρούσε δύο δεκαετίες ζωής.

Από τον Αύγουστο του 2014 (τεύχος 297) και μετά από την ψηφοφορία των αναγνωστών το περιοδικό άλλαξε μορφή. Ονομάστηκε Pc Master Reloaded και υπήρξε πτώση της τιμής του εντύπου από τα 6.80 € στα 4.50 € κάτι που σήμαινε και μείωση των σελιδών σε 98 (άρα και μείωση της ύλης), αφαίρεση του δωρεάν CD (για πρώτη φορά το περιοδικό δεν συνοδευόταν από δισκέτα ή CD κάτι που το έκανε από το πρώτο τεύχος). Όμως και πάλι τα προβλήματα που είχαν ξεκινήσει από το 2013 ήταν πολλά κυρίως η καθυστέρηση στην κυκλοφορία του, κάτι που για να αντιμετωπιστεί πολλές φορές το περιοδικό κυκλοφόρησε σε διμηνιαία έκδοση κάτι που σημαίνε και λιγότερα τεύχη τον χρόνο.

Το τελευταίο τεύχος του PC Master το 303 κυκλοφόρησε τον Απρίλιο του 2015 και από τότε σταμάτησε η κυκλοφορία του.

## Εξωτερικοί σύνδεσμοι

* Η επίσημη ιστοσελίδα του PC Master
* Pc-Master Τεύχος 01

Κατηγορία:Ελληνικά περιοδικά
Κατηγορία:Περιοδικά ηλεκτρονικών υπολογιστών
Βασιλευόμενη Κοινοβουλευτική Δημοκρατία

right|325px|thumb|Τα κράτη με βασιλευόμενη κοινοβουλευτική δημοκρατία ('''κόκκινο'''). 
Η **Βασιλευόμενη Κοινοβουλευτική Δημοκρατία** είναι μια μορφή αντιπροσωπευτικής Κοινοβουλευτικής Δημοκρατίας που αποτελεί τη σύγχρονη εξέλιξη της Απόλυτης Μοναρχίας.

## Βασιλευόμενη Δημοκρατία
Στο πολίτευμα αυτό οι εξουσίες ασκούνται γενικά από το κοινοβούλιο και την κυβέρνηση, η οποία και φέρει την απόλυτη ευθύνη όλων των πράξεων της και εφόσον απολαύει της εμπιστοσύνης του Κοινοβουλίου. Στον Βασιλιά ανήκουν μόνο αντιπροσωπευτικές αρμοδιότητες και κυρίως οι επικυρώσεις νόμων και διαταγμάτων. Η θέση του συνήθως είναι κληρονομική. 

Το πολίτευμα ιστορικά αποτελεί εξέλιξη της Απόλυτης Μοναρχίας. Οι μονάρχες μέσα στο πέρασμα των αιώνων, είτε ειρηνικά, είτε λόγω επαναστάσεων, παραχώρησαν σταδιακά τις εξουσίες τους στους αντιπροσώπους των υπηκόων τους. Έτσι τα Κοινοβούλια ως έκφραση της λαϊκής βούλησης έγιναν ο μοναδικός πόλος εξουσίας εγκαθιδρύοντας την Κοινοβουλευτική Δημοκρατία (ο λαός κυβερνά δια των αντιπροσώπων του).

## Συνταγματική Μοναρχία
Η **Συνταγματική Μοναρχία** είναι το πολίτευμα όπου ο ρόλος του μονάρχη δεν είναι συμβολικός, καθώς διαθέτει αρκετές και σημαντικές πολιτικές αρμοδιότητες αν και οι εξουσίες του περιορίζονται σε έναν βαθμό. Η Ελλάδα είχε συνταγματική μοναρχία την περίοδο 1844 έως το 1862 όπου αντικαταστάθηκε από το πολίτευμα της Βασιλευόμενης Δημοκρατίας. Στις μέρες μας υπάρχουν λίγες συνταγματικές μοναρχίες (π.χ. Ιορδανία, Μαρόκο, Κουβέιτ, Μπαχρέϊν κ.α.) στις οποίες υπάρχει εκλεγμένο κοινοβούλιο, κυβέρνηση και πρωθυπουργός, αλλά ο βασιλιάς έχει ενεργό ρόλο στην πολιτική ζωή και διαθέτει εκτελεστικές αρμοδιότητες σε ορισμένα θέματα π.χ. δυνατότητα διάλυσης του κοινοβουλίου, επιλογή πρωθυπουργού ή και υπουργών, αρνησικυρία στα νομοσχέδια, καθώς και σε ορισμένες περιπτώσεις προώθηση νομοσχεδίων στη Βουλή. Στο Νεπάλ η Συνταγματική Κοινοβουλευτική Μοναρχία καταργήθηκε τον Μάιο του 2008. Στην Ευρώπη Συνταγματική Κοινοβουλευτική Μοναρχία είναι το Μονακό και εν' μέρει το Λιχτενστάϊν. π 

## Βασιλευόμενες Κοινοβουλευτικές Δημοκρατίες
* **[[Αμερική]]**
** 
** 
** 
** 
** 
** 
** 
** 
** 

* **[[Ασία]]**
** 
** 
** 

* **[[Αφρική]]**
** 
** 

* **[[Ευρώπη]]**
** 
** 
** 
** 
** 
** 
** 
** 

* **[[Ωκεανία]]**
** 
** 
** 
** 
** 
** 

## Δείτε ακόμα

* Μοναρχία 
* Απόλυτη Μοναρχία 
* Συνταγματική Μοναρχία 

## Παραπομπές


Κατηγορία:Δημοκρατία
Κατηγορία:Μοναρχία
Κρυονέρι Αρχαίας Ολυμπίας Ηλείας

Το **Κρυονέρι** είναι χωριό στον νομό Ηλείας βορειοανατολικά της Αρχαίας Ολυμπίας και σε απόσταση εννιά χιλιομέτρων σε ευθεία. Από το 1998 είναι Δημοτικό Διαμέρισμα του Δήμου Αρχαίας Ολυμπίας. Τα παλιότερο όνομα του χωριού ήταν **Μπάστα**. Ο πληθυσμός είναι 264 κάτοικοι.

## Ιστορία
Ο μεγάλος λοιμός που ξέσπασε στα μέσα του 14ου αιώνα (1347-1350) και η ελονοσία, μείωσαν δραματικά τον πληθυσμό της Ηλείας. Στο λοιμό αυτό, οι κάτοικοι των χωριών, Μπάστα και Καλολετσή του Δήμου Ωλένης και Μηλιές του Δήμου Ολυμπίων, απεβίωσαν όλοι. Μετά το λοιμό ήρθαν και κατοίκησαν στα χωριά αυτά Αρβανίτες, ορθόδοξοι χριστιανοί. Σε αντικατάσταση του ανθρώπινου δυναμικού, κλήθηκαν από τον Εμμανουήλ Κατακουζηνό (1348 – 1380) και αργότερα τους Παλαιολόγους και ήρθαν στην Ηλεία δέκα χιλιάδες Αλβανοί.

### Όνομα του χωριού
Το όνομα του χωριού Μπάστα είναι λέξη Ιταλική. Σήμερα είναι σε καθημερινή χρήση στη γείτονα χώρα. Στα Ελληνικά σημαίνει: *φτάνει*, *ως εδώ*, *ως εδώ και μη παρέκει*, αλλά και το *όριο*. Η αρχαία ελληνική λέξη *βαστάζω*, πέρασε στη Λατινική και από κει στην Ιταλική και ξαναγύρισε στην Ελληνική με τη γλωσσική αυτή μορφή (αντιδάνειο).

Οι κατάσπαρτες ενετικές ελιές, το μισοτελειωμένο ενετικό Κάστρο στα Κιόνια, η δυτικής τεχνοτροπίας εικόνες στην εκκλησιά, η αρχιτεκτονική των ναών και των καμπαναριών , ιδιαίτερα το παλιό, τα πάμπολλα ιταλόηχα τοπωνύμια, που ακόμα δεν έχουν αλλάξει, καθώς και πολλές λέξεις στο καθημερινό Μπασταίικο λεξιλόγιο, παραπέμπουν σε γεννητούρια Ενετικά και σε χρόνους πιο πριν και από το 1204.

Μετά την επανάσταση του 1821, κατά την πρώτη καταγραφή των οικισμών του Μοριά, το έτος 1828, αναφέρεται το χωριό ως: «*Οικισμός Μπάστα - Διοίκηση Γαστούνη*». Στις πρώτες προσπάθειες συγκρότησης του Ελληνικού κράτους, το 1836, καταγράφεται και πάλι ως: «*Οικισμός Μπάστα - Δήμος Ώλενος - Διοίκηση Ηλείας*» . Στις καταγραφές που έγιναν κατά τα έτη 1840 , 1841  και 1842 , αναφέρεται: «*Οικισμός Μπάστα - Δήμος Ωλενιαίων - Διοίκηση Ηλείας*». Στην καταγραφή του 1845 , το χωριό Μπάστα αναφέρεται έτσι: «*οικισμός Μπάστα - Δήμος Ωλένης - Διοίκηση Ηλείας*». Το 1912, με την κατάργηση του Δήμου Ωλένης, οι συνοικισμοί Μπάστα και Χελιδόνι απαρτίζουν κοινότητα με έδρα το Χελιδόνι . Το 1928, με κυβέρνηση Ε. Βενιζέλου, το Υπουργείο Εσωτερικών, άλλαξε το όνομα του χωριού Μπάστα σε Κρυονέριον . Το 1932 αναγνωρίζεται, για πρώτη φορά, σαν ανεξάρτητη κοινότητα με έδρα το Κρυονέριον .

Η αλλαγή του ονόματος δεν έγινε αποδεκτή από τους Μπασταίους, για πολλούς και διαφόρους λόγους. Αυτό φαίνεται κι από τις ενέργειες  της διοίκησης της Μεταξικής δικτατορίας στην προσπάθειά της να τους πείσει, αλλά χωρίς αποτέλεσμα. Έτσι το 1940, μετονόμασε το συνοικισμό και κοινότητα Κρυονερίου σε *Μοναστήριον* . Αυτή η ενέργεια της διοίκησης, εξόργισε τους Μπασταίους. Το 1953 μετονόμασε το συνοικισμό και κοινότητα Μοναστηρίου σε κοινότητα Κρυονερίου .

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Τρινιδάδ (αποσαφήνιση)

Η ονομασία **Τρινιδάδ** ή **Τρινιντάντ**, από την ισπανική λέξη **trinidad** που σημαίνει *Αγία Τριάδα*, μπορεί να αναφέρεται, μεταξύ άλλων, σε ένα από τα ακόλουθα:

## Γεωγραφία
* Τρινιντάντ και Τομπάγκο, χώρα
* Τρινιντάντ (νησί), το κυριότερο της χώρας Τρινιντάντ και Τομπάγκο.
* Τρινιδάδ, Κούβα, πόλη.
* Τρινιδάδ, Βολιβία, πόλη, πρωτεύουσα της επαρχίας Μπένι.
* Τρινιδάδ, Ουρουγουάη, πόλη στην Ουρουγουάη.
* Πόλεις με αυτό το όνομα στις ακόλουθες πολιτείες των ΗΠΑ:
** Τρινιντάντ, Καλιφόρνια
** Τρινιντάντ, Κολοράντο
** Τρινιντάντ, Τέξας
** Τρινιντάντ, Ουάσινγκτον.

## Ιστορία
* Το πλοίο *Τρινιντάντ* που χρησιμοποίησε ο Μαγγελάνος στα ταξίδια του.
* Το πολεμικό πλοίο *[[HMS Trinidad (C46)]]* του Βασιλικού Ναυτικού του Ηνωμένου Βασιλείου.

## Αθλητισμός
* Φέλιξ Τρινιδάδ, Πορτορικανός πυγμάχος.

## Τέχνες
* *[[Affair in Trinidad]]*,  κινηματογραφική ταινία του 1952 με τη Ρίτα Χέιγουορθ.

## Oil & Gas Services
* *[[Trinidad Energy]] Services*, εταιρεία πετρελαίου και αερίου.

## Πούρα
* Trinidad (πούρα), κουβανέζικη μάρκα πούρων που πήρε το όνομά της από την ομώνυμη πόλη στην Κούβα.
Πατριάρχης Ιωσήφ Β΄

Ο **Ιωσήφ Β΄** (1360 - 10 Ιουνίου 1439) ήταν Πατριάρχης Κωνσταντινουπόλεως την περίοδο 1416-1439.
Γιός (πιθανώς νόθος) του Βούλγαρου αυτοκράτορα Ιβάν Σισμάν, γεννήθηκε γύρω στο 1360 στη Βουλγαρία.
Αρχικά υπήρξε μοναχός στη Μονή Αλυπίου του Αγίου Όρους. Κατόπιν διετέλεσε Μητροπολίτης Εφέσου, και το 1416 εξελέγη Οικουμενικός Πατριάρχης.

Ήταν λόγιος ιεράρχης και συνετός Πατριάρχης. Αναγκάστηκε όμως από τον Αυτοκράτορα Ιωάννη Η΄ Παλαιολόγο να ηγηθεί αντιπροσωπείας των Ορθοδόξων στη Σύνοδο Φερράρας-Φλωρεντίας. Εκεί προσπάθησε να διεξαγάγει κανονικό θεολογικό διάλογο και να υπερασπίσει τα δικαιώματα του Οικουμενικού Πατριαρχείου, ενώ ο Αυτοκράτορας παρενέβαινε πιεστικά υπέρ της Ένωσης των Εκκλησιών.

Πέθανε στη Φλωρεντία στις 10  Ιουνίου 1439, στην όγδοη δεκαετία της ζωής του, πριν από την υπογραφή της Ένωσης και ετάφη σε παρεκκλήσιο της Αγίας Μαρίας της Νέας (*Santa Maria Novella*) στη Φλωρεντία.

## Παραπομπές


## Πηγές
* Οικουμενικό Πατριαρχείο 
* 
* 

Ιωσήφ Β
Ιωσηφ
Κατηγορία:Βυζαντινοί του 15ου αιώνα
Κατηγορία:Επίσκοποι του 15ου αιώνα
Λουτράκι Σκοπέλου

Το **Λουτράκι** είναι οικισμός στη νήσο Σκοπέλο της Περιφερειακής Ενότητας Σποράδων.

## Γενικά στοιχεία
Το Λουτράκι βρίσκεται στις βορειοδυτικές ακτές του νησιού σε υψόμετρο 20 μέτρα. Είναι επίνειο της Γλώσσας και το δεύτερο λιμάνι της Σκοπέλου.  Συνδέεται ακτοπλοϊκά με τα λιμάνια της Σκιάθου, του Βόλου, της Αλοννήσου και του Μαντουδίου Ευβοίας (Κυμάσι).

Η αρχαία ονομασία του ήταν Σελινούντα και διατηρούνται ακόμα τα τείχη της αρχαίας πόλης. Μοναδικά στην περιοχή είναι και τα ρωμαϊκά λουτρά στην περιοχή Κατακαλού του Λουτρακίου. 

Σύμφωνα με το σχέδιο Καλλικράτης, μαζί με τη Γλώσσα και το Αθέατο συναποτελούν την Δημοτική Κοινότητα Γλώσσης που ανήκει στο Δήμο Σκοπέλου και σύμφωνα με την απογραφή 2011 έχει πληθυσμό 163 κάτοικους. 

## Πρόσωπα με καταγωγή από το Λουτράκι Σκοπέλου

* Νίκος Σκιαθίτης, Ολυμπιονίκης της κωπηλασίας (1981)

## Εξωτερικοί σύνδεσμοι
* Λουτράκι Γλώσσας 
* Ρωμαϊκά λουτρά στη Σκόπελο 

## Παραπομπές


Κατηγορία:Λιμένες της Ελλάδας
Κατηγορία:Σκόπελος
Άσπρα Σπίτια

Με την ονομασία **Άσπρα Σπίτια** είναι γνωστά τα εξής ελληνικά τοπωνύμια:
*Άσπρα Σπίτια Βοιωτίας, κωμόπολη
*Άσπρα Σπίτια Ηλείας, οικισμός

Κατηγορία:Αποσαφηνίσεις ελληνικών τοπωνυμίων
Πατριάρχης Ευστάθιος

Ο **Ευστάθιος** ήταν πρωτοπρεσβύτερος του παλατιού της Βυζαντινής Αυτοκρατορίας, όταν, το 1019, εξελέγη Πατριάρχης. 

Ως Πατριάρχης συμμετείχε στις προσπάθειες των Βυζαντινών να βρεθεί ένας συμβιβασμός με την Αγία Έδρα σχετικά με το διευρυνόμενο χάσμα ανάμεσα στην Ανατολική και την Δυτική Εκκλησία, το οποίο κορυφώθηκε με το Σχίσμα του 1054. Την εποχή του Ευσταθίου, οι Πάπες αξίωναν κυριαρχία σε όλο τον χριστιανικό κόσμο, όχι απλώς πρωτείο, πράγμα το οποίο ενοχλούσε το Πατριαρχείο Κωνσταντινουπόλεως που είχε πνευματική κυριαρχία στην Ανατολή, συμπεριλαμβανομένων Ρώσων, Βουλγάρων και Σέρβων. Ο Ευστάθιος προσέφερε έναν συμβιβασμό στον Πάπα Ιωάννη ΙΘ΄, σύμφωνα με τον οποίο ο Ορθόδοξος Πατριάρχης θα ήταν *οικουμενικός* «στην δική του σφαίρα» (*in suo orbe*) στην Ανατολή, όπως ο Πάπας ήταν στον κόσμο (*in universo*). Θεωρείται ότι επρόκειτο για προσπάθεια του Ευσταθίου να διατηρήσει τον έλεγχο των εκκλησιών της νοτίου Ιταλίας. Αν και η προσφορά απορρίφθηκε, ο Πάπας Ιωάννης ΙΘ΄ αποδέχθηκε τη διατήρηση της πρακτικής του βυζαντινού ρυθμού στην νότια Ιταλία, με αντάλλαγμα την ίδρυση ναών λατινικού ρυθμού στην Κωνσταντινούπολη.

Παρέμεινε Πατριάρχης μέχρι το θάνατό του, το 1025. Ανακηρύχθηκε άγιος της Ορθοδόξου Εκκλησίας και η μνήμη του γιορτάζεται στις 31 Μαΐου.

## Παραπομπές


## Πηγές
* Οικουμενικό Πατριαρχείο
* 
* 
* 

Ευστάθιος
Ευστάθιος
Κατηγορία:Βυζαντινοί του 11ου αιώνα
Κατηγορία:Επίσκοποι του 11ου αιώνα
Πατριάρχης Σισίνιος Β΄

Ο **Σισίνιος Β΄** έγινε Πατριάρχης Κωνσταντινουπόλεως το 996 και έμεινε στο Θρόνο μέχρι το 998.

Ήταν εξαιρετικά μορφωμένος, θεολόγος και ιατρός της εποχής, και είχε τιμηθεί με το αξίωμα του μαγίστρου. Ήταν λαϊκός όταν εξελέγη Πατριάρχης, πιθανότατα στις 12 Απριλίου 996.

Η Πατριαρχία του χαρακτηρίστηκε από την αντιμετώπιση ποιμαντικών θεμάτων, θέματα σχετικά με το γάμο και το διαζύγιο, αλλά και για την έκταση της δικαιοδοσίας του Οικουμενικού Πατριάρχη. Έστειλε εγκύκλιο επιστολή στους υπόλοιπους Πατριάρχες της Ανατολής σχετικά με την εκπόρευση του Αγίου Πνεύματος με κατηγορίες κατά της Ρωμαϊκής Εκκλησίας, αντίγραφο της οποίας σώζεται στην βιβλιοθήκη της Ιεράς Συνόδου στη Μόσχα.

Πέθανε στις 24 Αυγούστου 998.

## Παραπομπές


## Πηγές
* 
* 
* 

Σισίνιος Β
Κατηγορία:Ορθόδοξοι λόγιοι
Κατηγορία:Βυζαντινοί του 10ου αιώνα
Κατηγορία:Επίσκοποι του 10ου αιώνα
Ζαν λε Ρον Ντ'Αλαμπέρ

Ο **Ζαν Μπατίστ λε Ροντ ντ' Αλαμπέρ** (γαλλικά: Jean Baptiste le Rond d’Alembert, Παρίσι, 16 Νοεμβρίου 1717 - Παρίσι, 29 Οκτωβρίου 1783) ήταν Γάλλος μαθηματικός, μηχανικός, φυσικός, φιλόσοφος και θεωρητικός της μουσικής. Θεωρείται ένας από τους σημαντικότερους μαθηματικούς και φυσικούς του 18ου αιώνα. Επιπλέον βοήθησε τον Ντενί Ντιντερό στη συγγραφή της περίφημης ''Εγκυκλοπαίδειας'' *(Encyclopédie).*

## Ζωή και έργο
Γεννημένος από πατέρα στρατηγό και μητέρα μαρκησία, ο ντ' Αλαμπέρ εγκαταλείφθηκε από πολύ μικρός από την μητέρα του μπροστά σε μια εκκλησία στο Παρίσι (της ροτόντας του Αγίου Ιωάννη, από όπου και το βαφτιστικό του όνομα), οπότε τον υιοθέτησε η γυναίκα του εκεί ιερέα.

Ο ντ' Αλαμπέρ σπούδασε νομικά, αργότερα ιατρική, και αργότερα αφοσιώθηκε με αυτοδιδασκαλία στα μαθηματικά και στη φυσική.

Ο ντ' Αλαμπέρ ήταν ο πρώτος που διατύπωσε το θεμελιώδες θεώρημα της άλγεβρας για το πλήθος των ριζών αλγεβρικής εξίσωσης, αν και άλλοι μαθηματικοί κατάφεραν να το αποδείξουν αργότερα. Επιπλέον απέδειξε το κριτήριο λόγων το 1768, ενώ εισήγαγε την χρήση διαφορικών εξισώσεων στη φυσική.

Το 1755 έγινε μέλος της Γαλλικής Ακαδημίας.

## Έργα του Ζαν λε Ροντ ντ' Αλαμπέρ
* *Προεισαγωγικός λόγος στην Εγκυκλοπαίδεια*, μετάφρ. Τιτίκα Δημητρούλια, εκδ. «Πόλις», Αθήνα 2005. β) Δες Diderot (1991. 1999. 1998). 
* Rousseau, Jean-Jacques (= Ρουσσώ, Ζαν-Ζακ): *Επιστολή στον Ντ’ Αλαμπέρ. Περί των θεαμάτων*, μετάφρ.-σημειώσεις Γιώργος Μητρόπουλος, επιμ. Γιώργος Μανιάτης, εκδ. «Στάχυ», Αθήνα 2001

## Μυθιστορηματική απεικόνιση

* Ο Ντιντερό απεικόνισε τον ντ' Αλαμπέρ στο έργο του *Το Όνειρο του ντ' Αλαμπέρ*, γραμμένο αφού οι δύο άντρες είχαν αποξενωθεί. Απεικονίζει τον φίλο του άρρωστο στο κρεβάτι, διεξάγοντας μια συζήτηση για την υλιστική φιλοσοφία, στον ύπνο του.
* *Η αρχή του ντ' Αλαμπέρ*, ένα μυθιστόρημα του Άντριου Κράμεϊ του 1996, παίρνει τον τίτλο του από την αρχή του ντ' Αλαμπέρ στη φυσική. Το πρώτο μέρος του περιγράφει τη ζωή του ντ' Αλαμπέρ και τον έρωτά του για τη Ζυλί ντε Λεσπινάς.
## Βιβλιογραφία
* Παρισάκη-Γιανναράκη, Θεόπη: «Φιλοσοφία και επιστήμη στη σκέψη του d’ Alembert». *Ελληνική Φιλοσοφική Επιθεώρηση*, τόμ. 1 (1984), σσ. 155-163
* Crumey, Andrew: *Η αρχή του Ντ’ Αλαμπέρ. Μνήμη, λογική και φαντασία*, μετάφρ. Τεύκρος Μιχαηλίδης, εκδ. «Πόλις», Αθήνα 2002
## Παραπομπές


Κατηγορία:Γάλλοι άθεοι
Κατηγορία:Γάλλοι λογοτέχνες
Κατηγορία:Γάλλοι μαθηματικοί
Κατηγορία:Γάλλοι φιλόσοφοι
Κατηγορία:Εταίροι της Βασιλικής Εταιρείας
Κατηγορία:Μαθηματικοί του 18ου αιώνα
Κατηγορία:Φιλόσοφοι του 18ου αιώνα
Κατηγορία:Φιλόσοφοι του Διαφωτισμού
Πατριάρχης Θεόδοτος Α΄ Κασσιτεράς

Ο **Θεόδοτος Α΄** ο *Κασσιτεράς* ή *Μελισσηνός* προωθήθηκε στο Θρόνο της Κωνσταντινούπολης το 815 από τον Αυτοκράτορα Λέοντα Ε΄ τον Αρμένιο, με σκοπό την αναβίωση της εικονομαχίας.

Αυτός συγκάλεσε Σύνοδο, η οποία αναίρεσε τις υπέρ των εικόνων αποφάσεις της Ζ' Οικουμενικής Συνόδου, αφόρισε τους προκατόχους του εικονόφιλους Πατριάρχες και επανέφερε την εικονομαχία, σε μετριότερη πάντως μορφή.

Παρέμεινε στο Θρόνο μέχρι το 821.

## Παραπομπές


## Πηγές
* Οικουμενικό Πατριαρχείο
* 

Θεοδοτος Α΄
Κατηγορία:Εικονομαχία
Θεοδοτος
Κατηγορία:Βυζαντινοί του 9ου αιώνα
Κατηγορία:Επίσκοποι του 9ου αιώνα
Λεωφορειολωρίδα

thumb|right|Λεωφορειολωρίδα στην Αθήνα

Οι **λεωφορειολωρίδες** είναι λωρίδες στο δεξιό τμήμα του οδοστρώματος (στο αριστερό τμήμα στις χώρες με αριστερό κυκλοφοριακό) στις οποίες σύμφωνα με τον Κ.Ο.Κ έχουν πρόσβαση μόνο τα λεωφορεία. Οι λεωφορειολωρίδες δημιουργήθηκαν λόγω των έντονων κυκλοφοριακών προβλημάτων που επικρατούν κυρίως στις μεγάλες πόλεις. Με αυτό τον τρόπο τα λεωφορεία μπορούν να ακολουθούν τις γραμμές αυτές αποφεύγοντας την κίνηση. 

Οποιοδήποτε άλλο μεταφορικό μέσον ακολουθεί αυτή την λωρίδα με σκοπό την αποφυγή της κίνησης, παραβιάζει τους κανόνες του Κ.Ο.Κ και του επιβάλλεται υψηλό πρόστιμο.

## Εξωτερικοί σύνδεσμοι
* Κώδικας Οδικής Κυκλοφορίας

Κατηγορία:Οδικό δίκτυο
Κατηγορία:Λεωφορεία
Κατηγορία:Βιώσιμη κινητικότητα
Κάρολος Φραγκίσκος Χολ

Ο **Κάρολος Φραγκίσκος Χωλ** (*Charles Francis Hall*, 1821 - 8 Νοεμβρίου 1871) ήταν Αμερικανός εξερευνητής.

Σημαντικός εξερευνητής της Αρκτικής. Το 1860 ακολουθώντας τον Πλοίαρχο Μπάντιγκτον στην αποστολή του στον Βόρειο Πόλο, παρέμεινε επί 20 μήνες κοντά στους Εσκιμώους των οποίων έμαθε τη γλώσσα. Σε δεύτερο ταξίδι του έφθασε μέχρι τη Γη του Βασιλέως Γουλιέλμου, όπου και ανακάλυψε λείψανα της αποστολής Φράγκλιν. Το 1871 επιβαίνοντας στο πλοίο «Πολικός» έφτασε μέχρι το γεωγραφικό πλάτος των 82° 16΄.

Τα κυριότερα έργα του είναι: η «Ζωή με τους Εσκιμώους» και η «Ιστορία της Β΄ Αρκτικής αποστολής».

Κατηγορία:Αμερικανοί εξερευνητές
Λυχνία βενζίνης ή αερίου

Η **Λυχνία βενζίνης** ή **λάμπα πετρελαίου** ή **λάμπα αερίου** πρόκειται γενικά για λυχνίες που χρησιμοποιούνται σε σημεία που δεν παρέχεται ηλεκτρική ενέργεια, όπως στην ύπαιθρο, στο κάμπινγκ, στο ψάρεμα (πυροφάνι) κ.λπ.

Η λυχνία αυτή έχει μεγάλη φωτιστική ικανότητα και δίνει λευκό φως. Με φλόγα εξαερωμένης βενζίνης ή ασετυλίνης ή υγραερίου πυρακτώνεται ένα σφαιρικό πλέγμα αμιάντου που περιέχει οξείδια σπάνιων γαιών Θόριο και Δημήτριο και που όταν αυτά θερμανθούν ακτινοβολούν έντονα.

Το πλέγμα αυτών είναι γνωστό ως **θρυαλίς** Aeur και στο εμπόριο ως **αμίαντος για λάμπα**.

*Οι λυχνίες αυτές ανήκουν στη κατηγορία των πηγών πυράκτωσης.

## Δείτε επίσης
*Λαμπτήρας
*Φωτεινή πηγή

Κατηγορία:Φωτεινές πηγές
Τσαρλς Χολ

Ο **Τσαρλς Χωλ** (, 1740 - 1825) ήταν Άγγλος ιατρός και κοινωνιολόγος.

Στο έργο του *«Τα αποτελέσματα του πολιτισμού»* (*«The Effects of Civilisation on the Masses in European States»*, 1805) εξηγεί τον ανταγωνισμό μεταξύ του κεφαλαίου και της εργασίας και τις συνέπειες από αυτή την αντιπαράθεση. Ως μέσον θεραπείας για την αντιπαράθεση αυτή προτείνει την εθνικοποίηση του εδάφους, την κατάργηση της πολιτείας και την επιστροφή στη χειρονακτική εργασία και χειροτεχνία.

## Παραπομπές


## Εξωτερικοί σύνδεσμοι
* "Charles Hall: An Early Land Reformer", από τον Franz Oppenheimer, Οκτώβριος 1941.

Κατηγορία:Βρετανοί ιατροί
Κατηγορία:Βρετανοί κοινωνιολόγοι
Κατηγορία:Σοσιαλιστές
Λαμπτήρας υπεριωδών

Οι **λαμπτήρες υπεριωδών** είναι ειδική κατηγορία λαμπτήρων, που ανήκει στους λαμπτήρες αίγλης. Πρόκειται για ειδικούς λαμπτήρες υπεριωδών ακτίνων, οι οποίοι χρησιμοποιούνται για διαγνωστικούς και θεραπευτικούς σκοπούς και ειδικά στις αποστειρώσεις.

Κατασκευάζονται από χαλαζιακό γυαλί, το οποίο επιτρέπει η διέλευση των υπεριωδών ακτίνων. 
Η φωτεινή τους ένταση είναι σημαντική αφού εκτός από τις υπεριώδεις επιτρέπουν την εκπομπή και ορατών ακτίνων.

Κατηγορία:Φωτεινές πηγές
Λεόντιος Θεοτοκίτης

Ο **Λεόντιος** ήταν μοναχός στην Ιερά Μονή των Αγίων Αποστόλων στο όρος Αυξεντίου, όταν τον Φεβρουάριο ή Μάρτιο του 1189 εξελέγη Πατριάρχης με την υποστήριξη του Αυτοκράτορα Ισαάκιου Β΄ Αγγέλου.

Είχε το προσωνύμιο *Θεοτοκίτης*, διότι ο Ισαάκιος Άγγελος ορκιζόταν ότι είδε σε όνειρο την Θεοτόκο, η οποία του τον υπέδειξε. Ομοίως και όταν τον έπαυσε επτά μήνες αργότερα, αποδίδοντας και την παύση του σε όραμα της Παναγίας.

## Παραπομπές


## Πηγές
* 
* 

Λεοντιος
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Αντριάνο Τσελεντάνο

Ο **Αντριάνο Τσελεντάνο** (*Adriano Celentano*), γεννημένος στο Μιλάνο, στις 6 Ιανουαρίου του 1938, είναι Ιταλός τραγουδιστής, showman, ηθοποιός, σκηνοθέτης και παρουσιαστής. Είναι από τους λίγους Ιταλούς τραγουδιστές που έχουν πουλήσει περισσότερους από 70 εκατομμύρια δίσκους σε ολόκληρο τον κόσμο.

## Βιογραφία
Ο Τσελεντάνο γεννήθηκε στο Μιλάνο, στο νούμερο 14 της οδού Gluck. Οι γονείς του κατάγονταν από τη Φότζια (Foggia) της Πούλιας (Puglia), και είχαν εγκατασταθεί στο βορρά για εργασία. Στο Μιλάνο ο Αντριάνο πέρασε τα παιδικά και εφηβικά του χρόνια. Μετά το σχολείο εργάστηκε σε διάφορες δουλειές με πιο αγαπημένη εκείνη του ωρολογοποιού. Η ριζική αλλαγή συνέβη στα τέλη της δεκαετίας του 50 και μία από τις κυριότερες αρετές που του αναγνωρίζονται είναι ότι ήταν εκείνος από τους πρώτους μουσικούς στην Ιταλία που αντιλήφθηκε ότι κάτι άλλαζε στον κόσμο και στη φόρμα της μουσικής.

Ήταν η εποχή που από την Αμερική και μετά το boogie-woogie που επικράτησε ακριβώς μετά τον πόλεμο, ερχόταν ένα νέο είδος μουσικής, ξέφρενης και με τρομερή επίδραση - ιδίως στη νεολαία της εποχής - κι έτσι από το 1955 ξεκινά την ενασχόλησή του με το ροκ ακολουθώντας τις θεαματικές παραστάσεις του Ghigo Agosti.
## Εξωτερικοί σύνδεσμοι
*
## Παραπομπές


Κατηγορία:Ιταλοί τραγουδιστές
Κατηγορία:Ιταλοί ηθοποιοί κινηματογράφου
Κρυονέρι Καρδίτσας

Το **Κρυονέρι** είναι χωριό που ανήκει στο Δήμο Λίμνης Πλαστήρα του Νομού Καρδίτσας και απέχει από την  πρωτεύουσα του νομού 22 χιλιόμετρα. Βρίσκεται κτισμένο σε υψόμετρο 850 μέτρων στον ορεινό όγκο των Αγράφων και βορειοδυτικά σε σχέση με τη Λίμνη Πλαστήρα. Αρχικά το χωριό βρισκόταν λίγο ανατολικότερα από το σημερινό και ονομαζόταν Τσιφλίκι. Είναι από τα λίγα χωριά της περιοχής όπου ο πληθυσμός δε μεταβάλλεται σημαντικά (λειτουργεί και Δημοτικό Σχολείο), καθώς βρίσκεται σε νευραλγική θέση (ιδιαίτερα μετά την ανάπτυξη που έλαβε χώρα στην περιοχή της λίμνης) και έχουν δοθεί κίνητρα στους νέους να μείνουν και να κάνουν οικογένειες εκεί. Σε αυτό συντελεί η τοποθεσία, όπως και το έδαφος που είναι πρόσφορο για καλλιέργειες.

## Ιστορικά στοιχεία
Το χωριό αρχικά βρισκόταν ανατολικότερα και νοτιότερα της σημερινής του τοποθεσίας. Μάλιστα, στο κέντρο του χωριού δέσποζε ο ναός του Προφήτη Ηλία. Στα χρόνια της Τουρκοκρατίας,  ο ναός κάηκε από τους κατακτητές στη διάρκεια της θείας Λειτουργίας. Τότε ήταν που οι κάτοικοι αποφάσισαν να εγκαταλείψουν το Κρυονέρι. Από την άλλη υπήρξαν φήμες και για ελονοσία που αφάνισε μεγάλο μέρος του πληθυσμού καθώς το χωριό βρισκόταν κοντά σε έλος (τη γνωστή "Της Βαβάς τη γούρνα"), που αργότερα καλύφθηκε με τη δημιουργία της λίμνης. Το νέο χωριό (στη σημερινή του τοποθεσία) ονομάστηκε Στούγκο (Στούγκ: τουρκική ονομασία.  Η συνθήκη του Ταμασίου (1525) θα ευνοήσει την περιοχή και τα Άγραφα θα διατηρήσουν την ανεξαρτησία τους(εξ ου και η ονομασία "ΑΓΡΑΦΑ" γιατί ποτέ δεν καταγράφηκαν στις επίσημες κατακτήσεις των Τούρκων.  Οι κάτοικοι άρχισαν να μετακινούνται από τον κάμπο προς το Κρυονέρι και ο πληθυσμός αυξήθηκε και κατά συνέπεια το χωριό εκείνη την εποχή ήταν γνωστότερο ως "Μέγα Στούγκο". Το χωριό ήταν βακούφικο της Μονής Κορώνης ανήκε δηλαδή στην εδαφική της περιουσία της.  Μετά το 1923 ωστόσο, οι 103 οικογένειες που ζούσαν μόνιμα στο Στούγκο εξαγόρασαν την τιμή του χωριού  από τη Μονή Κορώνης και έτσι απέκτησαν την πλήρη ανεξαρτησία τους. Το χωριό πάντως μετονομάστηκε σε Κρυονέρι μόλις το 1935.Σήμερα το Κρυονέρι παράγει κηπευτικά προϊόντα. Επιπλέον προσφέρει πολλά καταλύματα, χώρους εστίασης για χειμερινές διακοπές, αλλά και τον υπόλοιπο χρόνο, με υποδομές για αθλήματα (ιππασία, ποδήλατο βουνού, ποδήλατο λίμνης, κανό, ορειβασία κτλ.). Κάθε χρόνο, την πασχαλινή περίοδο, αναβιώνουν στο Κρυονέρι παλαιά έθιμα και χορευτικές εκδηλώσεις. Στις 20 Ιουλίου γιορτάζεται το τοπικό πανηγύρι του Προφήτη Ηλία (στη νέα του πια θέση, βορειοανατολικά του Κρυονερίου) ενώ κάθε Αύγουστο πραγματοποιείται ποδηλατικός γύρος.

## Τοπική Κοινότητα Κρυονερίου
Υπάγεται διοικητικά στο Δήμο Λίμνης Πλαστήρα, με 595 κατοίκους συνολικά. Σε αυτήν περιλαμβάνονται, εκτός του Κρυονερίου που αποτελεί έδρα της, και οι οικισμοί **[[Κουτσοδήμος Καρδίτσας|Κουτσοδήμος]]** ( 78 κάτοικοι ) και **[[Προσήλια Καρδίτσας|Προσήλια]]** ( 102 κάτοικοι ).

## Εξωτερικοί σύνδεσμοι
Λίμνη Πλαστήρα , Κρυονέρι-Λίμνη Πλαστήρα

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
Καφάσι

**Καφάσι**  ή **εσχαροκιβώτιο** ή **τελάρο** είναι ένα είδος συσκευασίας μεταφοράς για στερεά προϊόντα. Κύριο χαρακτηριστικό των διαφόρων τύπων καφασιών είναι ότι είναι ανοικτά από επάνω και συνήθως δεν έχουν συμπαγείς πλευρές, αλλά η κατασκευή τους μπορεί να αποτελείται από τεμάχια (π.χ. σανίδες) που απέχουν μεταξύ τους, αφήνοντας κενά. Αυτό έχει ως αποτέλεσμα ότι τα καφάσια χρησιμοποιούνται για τη μεταφορά προϊόντων με σχετικά μεγάλο μέγεθος όπως φρούτα και μπουκάλια με υγρά (μπύρες, γάλατα).

Τα καφάσια, ανάλογα με το προϊόν για τη μεταφορά, μπορεί να έχουν πολύ μικρό ύψος (π.χ. καφάσια για ευπαθή φρούτα) ή μεγαλύτερο ύψος (π.χ. καφάσια για μπύρες).

Η λέξη *καφάσι* προέρχεται από την τουρκική λέξη *kafes*. Η λέξη *[[τελάρο]]* είναι ιταλική (*telaro*). Ο αγγλικός όρος "*crate*" ο οποίος χρησιμοποιείται για μετάφραση της λέξης καφάσι, έχει πολύ πιο ευρεία έννοια και περιλαμβάνει και μεγάλες συσκευασίες, συνήθως όμως αφορά ανοικτή κατασκευή των επιφανειών των πλευρών του.

## Σημειώσεις και παραπομπές


## Εξωτερικοί σύνδεσμοι
* 
* 

Κατηγορία:Δοχεία
Λαμπτήρας αίγλης

Οι **λαμπτήρες αίγλης** μοιάζουν σε μορφή με τους κοινούς λαμπτήρες πυράκτωσης. Ονομάζονται και **ενδεικτικές λυχνίες** επειδή συνήθως χρησιμοποιούνται ακριβώς ως ενδεικτικές λειτουργίας συσκευών ή σε πίνακες διανομής ηλεκτρικού ρεύματος. Πρόκειται για λαμπτήρες των οποίων τα ηλεκτρόδια έχουν σχήμα σταυρού ή άλλα σχήματα.
Οι λαμπτήρες αυτοί περιέχουν μίγματα ευγενών αερίων σε χαμηλή πίεση και δύο ηλεκτρόδια σε μικρή απόσταση μεταξύ τους. Το αέριο που βρίσκεται μεταξύ των ηλεκτροδίων ιονίζεται από το ηλεκτρικό πεδίο που αναπτύσσεται και επιτρέπει έτσι τη διέλευση μέσω αυτού του ηλεκτρικού ρεύματος, ενώ στη συνέχεια διατηρεί τον ιονισμό σε χαμηλότερη τάση.
Όταν όμως ξεκινά η εκκένωση αυτή, η αντίσταση του αερίου μεταξύ των ηλεκτροδίων είναι πολύ μικρή. Έτσι, απαιτείται μια ωμική αντίσταση, η οποία να περιορίζει την ένταση του ρεύματος. Η αντίσταση αυτή βρίσκεται συνήθως μέσα στη φύσιγγα του λαμπτήρα. Η ισχύς των λαμπτήρων αυτών είναι μικρή, περιοριζόμενη στο 1 Watt περίπου.
*Οι λαμπτήρες αυτοί ανήκουν στη κατηγορία των ψυχρών φωτεινών πηγών.

Κατηγορία:Φωτεινές πηγές
Σάντα Κρουζ

Η ονομασία **Σάντα Κρουζ** ή **Σάντα Κρους** μπορεί να αναφέρεται:

## Γεωγραφία

### Αφρική

* Δήμος Σάντα Κρουζ (Πράσινο Ακρωτήριο)

### Ασία και Ωκεανία

* Νήσοι Σάντα Κρουζ  Νησιά Σολομώντα.

### Βόρεια και Κεντρική Αμερική

* ΗΠΑ
** Κομητεία Σάντα Κρουζ
*** Σάντα Κρουζ (Καλιφόρνια)
** Κομητεία Σάντα Κρουζ (Αριζόνα)
** Σαιντ Κρουά (Παρθένοι Νήσοι)
* Αρούμπα
** Σάντα Κρουζ (περιφέρεια της Αρούμπα)
*** Σάντα Κρουζ, Αρούμπα, πόλη.
*Μεξικό
**Οαχάκα
***Σάντα Κρους Ακατεπέκ, πόλη και δήμος
***Σάντα Κρους Αμίλπας, πόλη και δήμος
***Σάντα Κρους δε Μπράβο, πόλη και δήμος
***Σάντα Κρους Ιτουντουχία, πόλη και δήμος
***Σάντα Κρους Μιστεπέκ, πόλη και δήμος
***Σάντα Κρους Νουντάκο, πόλη και δήμος
***Σάντα Κρους Παπαλούτλα, πόλη και δήμος
***Σάντα Κρους Τακάτσε, πόλη και δήμος
***Σάντα Κρους Τακάουα, πόλη και δήμος
***Σάντα Κρους Ταγιάτα, πόλη και δήμος
***Σάντα Κρους Σιτλά, πόλη και δήμος
***Σάντα Κρους Σοσοκοτλάν, πόλη και δήμος
***Σάντα Κρους Σενσοντεπέκ, πόλη και δήμος
**Σονόρα
***Σάντα Κρους, Σονόρα, πόλη και δήμος

### Νότια Αμερική

* Επαρχία Σάντα Κρους (Αργεντινή) επαρχία
** Πουέρτο Σάντα Κρους
* Σάντα Κρους ντε λα Σιέρρα, πόλη της Βολιβίας
* Σάντα Κρους ντελ Ισλότε μικρό νησί της Κολομβίας

### Ευρώπη

* Ισπανία
** Σάντα Κρουθ Ντε Λα Πάλμα
** Σάντα Κρουθ ντε Τενερίφε
** Επαρχία της Σάντα Κρουθ της Τενερίφης
* Πορτογαλία:
** Σάντα Κρουζ (Πορτογαλία)
** Σάντα Κρούζ ντα Γκρασιόσα
** Σάντα Κρούζ ντας Φλόρες

## Αθλητισμός
* Σάντα Κρουζ Φουτεμπόλ Κλούμπε, ποδοσφαιρική ομάδα της Βραζιλίας
* Ρόκε Σάντα Κρους, Παραγουανός ποδοσφαιριστής
Εντολή σχηματισμού κυβέρνησης

Η **εντολή σχηματισμού κυβέρνησης** είναι η πολιτική πράξη, με την οποία ο Πρόεδρος της Δημοκρατίας στην Ελλάδα αναθέτει στον αρχηγό της κοινοβουλευτικής πλειοψηφίας τον σχηματισμό κυβέρνησης. 

## Διαδικασία
Σύμφωνα με το άρθρο 37 παράγραφος 1 του Συντάγματος, ο/η Πρόεδρος της Δημοκρατίας, αφού ενημερωθεί επισήμως για τα αποτελέσματα των εκλογών και δεχτεί την παραίτηση της κυβέρνησης που τις διεξήγαγε, συνήθως την επομένη των εκλογών, διορίζει τον νικητή πρωθυπουργό, δίνοντάς του εντολή σχηματισμού κυβέρνησης. Ο εντολοδόχος πρωθυπουργός παρουσιάζει τον κατάλογο των υπουργών του και ορκίζεται μαζί με την κυβέρνησή του, συνήθως την τρίτη μέρα μετά τις εκλογές. Η εντολή του Προέδρου της Δημοκρατίας διακρίνεται σε:

# Εντολή σχηματισμού κυβέρνησης, αν το πρώτο κόμμα έχει την απόλυτη πλειοψηφία των εδρών στη Βουλή (αυτοδυναμία), και σε 
# Διερευνητική εντολή, αν κανένα κόμμα δεν έχει απόλυτη πλειοψηφία στη Βουλή.

Η πρώτη εντολή ισοδυναμεί με τον διορισμό του αρχηγού του πρώτου κόμματος ως πρωθυπουργού. Η δεύτερη αναθέτει στον αρχηγό ενός κόμματος να διερευνήσει κατά πόσο μπορεί να σχηματίσει κυβέρνηση που να εξασφαλίσει την εμπιστοσύνη της Βουλής. Αυτό πρακτικά σημαίνει ότι ο αρχηγός που έλαβε διερευνητική εντολή εξετάζει κατά πόσο μπορεί να συνεργαστεί με άλλα κόμματα ή βουλευτές, ώστε να αποκτήσει την απόλυτη πλειοψηφία στη Βουλή. Αν νομίζει ότι θα το επιτύχει, διορίζεται πρωθυπουργός και ακολουθεί η ψηφοφορία στη Βουλή. Αν όχι, επιστρέφει την εντολή στον/στην Πρόεδρο της Δημοκρατίας, που με τη σειρά του/της την αναθέτει στο επόμενο σε έδρες κόμμα. Ο/η Πρόεδρος της Δημοκρατίας μπορεί να δώσει συνολικά μέχρι τρεις διερευνητικές εντολές στα τρία μεγαλύτερα κόμματα. Αν καμιά δεν τελεσφορήσει, τότε οφείλει να καλέσει τους αρχηγούς όλων των κομμάτων και να καταβληθεί προσπάθεια να σχηματιστεί κυβέρνηση. Αν και από τη σύσκεψη αυτή δεν προκύψει κυβέρνηση, οφείλει να προκηρύξει νέες εκλογές.

Με τον τρόπο αυτόν ο/η Πρόεδρος της Δημοκρατίας είναι απόλυτα δεσμευμένος για το ποιον/ποια μπορεί να διορίσει πρωθυπουργό.
## Δείτε επίσης
* Αρχή της δεδηλωμένης
* Κυβέρνηση της Ελλάδας

## Παραπομπές


Κατηγορία:Ελληνική Κυβέρνηση
Κατηγορία:Συνταγματικό Δίκαιο
Αστεροσκοπείο Χελμού

Το **Αστεροσκοπείο Χελμού** ανήκει στο Εθνικό Αστεροσκοπείο Αθηνών και βρίσκεται στην Αχαΐα, στη δεύτερη ψηλότερη κορυφή του όρους Χελμός, τη *Νεραϊδόραχη*, σε υψόμετρο 2.340 μέτρων, επάνω από το χιονοδρομικό κέντρο Καλαβρύτων. Η τοποθεσία αυτή επιλέχθηκε γιατί είναι από τα σημεία της Ευρώπης με τη χαμηλότερη φωτορύπανση και το τηλεσκόπιο είναι συνήθως πάνω από τα σύννεφα. Οι πρώτες ενέργειες και τα πρώτα σχέδια έγιναν το 1997 από τον τότε Διευθυντή του Ελληνικού Ινστιτούτου Αστρονομίας και Αστροφυσικής Δρ. Ευάγγελο Κοντιζά. Η κατασκευή του ξεκίνησε το 2001 και οι κτιριακές του εγκαταστάσεις στοίχισαν 10 εκατομμύρια ευρώ. Το 2007 έγιναν τα τελευταία έργα, η ηλεκτροδότηση και η οδική πρόσβαση.

Στις 20 Αυγούστου 2007 έγιναν τα εγκαίνια και παραδόθηκε επίσημα στην επιστημονική κοινότητα. 
 
## Το τηλεσκόπιο «Αρίσταρχος»

Στο Αστεροσκοπείο Χελμού έχει εγκατασταθεί το κατοπτρικό τηλεσκόπιο *Αρίσταρχος*, το οποίο στοίχισε 4 εκατομμύρια ευρώ, τα οποία προήλθαν από ευρωπαϊκά κονδύλια του Υπουργείου Ανάπτυξης και κατασκευάστηκε από τη γερμανική εταιρία *[[Carl Zeiss AG|Zeiss]]*. Η εγκατάστασή του έγινε το 2004 και από τότε μέχρι το 2007, που παραδόθηκε επίσημα, πραγματοποιήθηκε σειρά δοκιμών. Θεωρείται ένα από τα πιο προηγμένα τεχνολογικά τηλεσκόπια της Ευρώπης. Έχει διάμετρο 2,3 μέτρα και μεγάλη ακρίβεια στόχευσης και παρακολούθησης ουράνιων αντικειμένων. Με χρηματοδότηση των πανεπιστημίων της Πάτρας και του Μάντσεστερ, καθώς και του Ευγενιδείου Ιδρύματος, έχουν τοποθετηθεί στο τηλεσκόπιο κάμερες και ειδικά επιστημονικά όργανα. Έχει επίσης τη δυνατότητα της αλλαγής στόχου σε πολύ μικρό χρονικό διάστημα και η λειτουργία του απαιτεί σκοτεινό ουρανό, αφού είναι ευρύτατου οπτικού πεδίου, τύπου Ρίτσεϋ-Κρετιέν. Έχει πάρει το όνομά του από τον Αρίσταρχο τον Σάμιο, αστρονόμο της αρχαιότητας, (ο οποίος πρώτος διετύπωσε ότι το κέντρο του τότε γνωστού "σύμπαντος", ήταν ο ήλιος και όχι η Γη, κατά την τότε επικρατούσα άποψη). Το τηλεσκόπιο ανήκει στο Εθνικό Αστεροσκοπείο Αθηνών, και είναι το μεγαλύτερο των Βαλκανίων και το δεύτερο μεγαλύτερο της Ηπειρωτικής Ευρώπης. Το τηλεσκόπιο υπολειτουργεί, καθώς δεν παρασχέθηκαν τα απαραίτητα κονδύλια από το ελληνικό κράτος για την υποστήριξή του με τεχνικό προσωπικό.

## Παραπομπές


## Πηγές
* Εφημερίδα *Πελοπόννησος*, φύλλο 19 Αυγούστου 2007.
* Εφημερίδα *Πελοπόννησος*, φύλλο 20 Αυγούστου 2007.
* Εφημερίδα *Η Ημέρα*, φύλλο 19 Αυγούστου 2007.
* Εθνικό Αστεροσκοπείο Αθηνών, σελίδα για τον «Αρίσταρχο»
* pathfinder.gr
* Γενική Γραμματεία Έρευνας και Τεχνολογίας
* Υπουργείο Ανάπτυξης

## Δείτε επίσης

* Αιμίλιος Χαρλαύτης

## Εξωτερικοί σύνδεσμοι
* Εθνικό Αστεροσκοπείο Αθηνών, σελίδα για τον «Αρίσταρχο»

Χ
Κατηγορία:Κτίρια και κατασκευές στην Αχαΐα
Κατηγορία:Δήμος Καλαβρύτων
Τσακάνα

**Τσακάνα** *(Chakana)* ονομάζεται ένα σύμβολο των Άνδεων. Στη γλώσσα Κέτσουα, υποδηλώνει το Σταυρό του Νότου και συμβολίζει τους τρεις στύλους του κόσμου των Ίνκας: τον Κάτω Κόσμο *(Ukhu Pacha)*, τον παρόντα κόσμο *(Kay Pacha)* και τον Άνω Κόσμο *(Hanan Pacha)*. Τα τρία επίπεδα επίσης συμβολίζονται από το φίδι, το πούμα και τον κόνδορα.

Το σύμβολο εντοπίζεται σε κτίρια, ναούς και θρησκευτικά ιερά των Ίνκας, αλλά επίσης αναπαρίσταται σε έργα τέχνης και κοσμήματα.

Η οπή στο κέντρο του ιδιόμορφου σταυρού με τις τρεις βαθμίδες συμβολίζει την πόλη Κούζκο, τον "ομφαλό" της αυτοκρατορίας των Ίνκας, αλλά και τον κύκλο της ζωής. 

Κατηγορία:Σύμβολα
Κατηγορία:Μυθολογία Ίνκα
Δήμος Χορτιάτη

thumb|Δήμος Χορτιάτη
Ο **Δήμος Χορτιάτη** ήταν δήμος του Νομού Θεσσαλονίκης. Με την εφαρμογή του προγράμματος Καλλικράτης καταργήθηκε και εντάχθηκε στον δήμο Πυλαίας-Χορτιάτη. Βρισκόταν βορειοανατολικά της Θεσσαλονίκης στους πρόποδες του όρους Χορτιάτη. Δημιουργήθηκε μετά το σχέδιο Καποδίστριας με το οποίο συνενώθηκαν οι πρώην Κοινότητες Ασβεστοχωρίου, Εξοχής, Φιλύρου και Χορτιάτη.

## Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** [[Δημοτικό διαμέρισμα Ασβεστοχωρίου Θεσσαλονίκης|Δ.δ. Ασβεστοχωρίου]] ** [ 4.789 ]  
::* το Ασβεστοχώρι [ 4.702 ]  
::* το Κράνος [ 87 ]  
: ** Δ.δ. Εξοχής ** -- η Εξοχή [ 1.511 ]
: ** Δ.δ. Φιλύρου ** -- το Φίλυρον [ 3.620 ]
: ** Δ.δ. Χορτιάτη ** -- ο Χορτιάτης [ 2.946 ]

## Εξωτερικοί σύνδεσμοι
* Υπουργείο εσωτερικών, δήμοι του σχεδίου Καποδίστριας 

Χ
VIP

Προφέρεται **Βι άι πι** ή «βιπ» και γράφεται **V.I.P.** ή **VIP.** Πρόκειται για διεθνή όρο ο οποίος προέρχεται από τα αρχικά των αγγλικών λέξεων «**''V**ery **I**mportant **P**erson»* (*«Πολύ Σημαντικό Πρόσωπο»''). Στον πληθυντικό αναφέρεται ως V.I.Ps και προφέρεται «Βι άι πις» ή «βιπς».

Όπως προσδιορίζεται ο όρος αυτός και από την ερμηνεία του, χρησιμοποιείται κυρίως στον χαρακτηρισμό σημαντικών προσώπων που μετακινούνται σε χώρους όπου πιθανόν να μην είναι γνωστοί και όπου απαιτείται κάποια ιδιαίτερη προσοχή ή ταχύτερη διευκόλυνση. Συνήθως τέτοιοι χώροι μπορεί να είναι ειδικές αίθουσες, αίθουσα V.I.P., αεροδρομίων, τουριστικών λιμένων, μεγάλων ξενοδοχειακών μονάδων κ.λπ.

Ό όρος αυτός πρωτοεμφανίστηκε στην Ελλάδα στη δεκαετία του 1960, όταν η «τράνζιτ» διέλευση υψηλόβαθμων προσώπων από το αεροδρόμιο του Ελληνικού άρχισε να αυξάνει με την αλματώδη τότε ανάπτυξη των αεροπορικών συγκοινωνιών. Μάλιστα στο ξενοδοχείο «Άθενς Χίλτον» όποτε κατέλυε τέτοιο πρόσωπο, ως «Βι άι πι» χαρακτηριζόταν και ολόκληρος ο όροφος του καταλύματος τέτοιου προσώπου, προς αποτροπή επισκεψιμότητάς του από τρίτους.

Κατηγορία:Εκφράσεις
Κατηγορία:Εξοπλισμός λιμένων
Κατηγορία:Εξοπλισμός αερολιμένων
Κατηγορία:Θέσεις εξουσίας
Δήμος Ολύμπου

Ο **Δήμος Ολύμπου** λειτούργησε ως δήμος  από το 1999 έως το 2010 σύμφωνα με το Σχέδιο Καποδίστριας με έδρα την Καλλιθέα.

Ο μόνιμος πληθυσμός του Δήμου Ολύμπου κατά την απογραφή του 2001 έφτασε τους 3.446 κατοίκους.

Από την Καλλιθέα, η οποία βρίσκεται σε κεντρικό σημείο, πάνω στην Ε.Ο. Ελλασσόνας - Κατερίνης και Ελλασόνας - Λεπτοκαρυάς (του Δήμου Ανατολικού Ολύμπου Νομού Πιερίας), φαίνεται ο Όλυμπος, που υψώνεται επιβλητικός, ιδίως όταν είναι χιονισμένος. Στην Καλλιθέα κατά καιρούς γίνονται αγώνες Moto Cross Πανελλαδικής εμβέλειας. Επίσης, στην Καλλιθέα βρίσκονται το Δημαρχείο, Αστυνομικός Σταθμός, Ιατρείο, Φαρμακείο, καθώς και το μοναδικό Γυμνάσιο και Λύκειο του Δήμου.

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011  εντάχθηκε στο νέο διευρυμένο Δήμο Ελασσόνας της Περιφέρειας Θεσσαλίας.

Ο Δήμος Ολύμπου αποτελείτο από τα εξής 7 δημοτικά Διαμέρισμα:

(Αναφέρεται ο μόνιμος πληθυσμός κατά την απογραφή του 2001)

: ** Τοπικό Διαμέρισμα Καλλιθέας ** [ 738 ]  
::* Καλλιθέα, η [ 678 ]  
::* Πετρωτό, το [ 60 ]  
: ** Τοπικό Διαμέρισμα Κοκκινογείου ** [ 315 ]  
::* Κοκκινόγειο, το [ 315 ]  
: ** Τοπικό Διαμέρισμα Κοκκινοπηλού ** [ 664 ]  
::* Καλύβια, τα [ 488 ]  
::* Κοκκινοπηλός, ο [ 176 ]  
: ** Τοπικό Διαμέρισμα Λόφου ** [ 262 ]  
::* Λόφος, ο [ 167 ]  
::* Ασπρόχωμα, το [ 95 ]  
: ** Τοπικό Διαμέρισμα Ολυμπιάδος ** [ 394 ]  
::* Ολυμπιάδα, η [ 394 ]  
: ** Τοπικό Διαμέρισμα Πυθίου ** [ 650 ]  
::* Πύθιο, το [ 650 ]  
: ** Τοπικό Διαμέρισμα Φλαμπούρου ** [ 423 ]  
::* Φλάμπουρο, το [ 196 ]  
::* Βρυσοπούλες, οι [ 0 ]  
::* Ιερά Μονή Σπαρμού, η [ 0 ]  
::* Σκοπιά, η [ 92 ]  
::* Σπαρμός, ο [ 135 ]

## Εξωτερικοί σύνδεσμοι

*Ιστοσελίδα για τον Δήμο Ολύμπου

Κατηγορία:Δήμοι της περιφερειακής ενότητας Λάρισας
Λαμπτήρας νέον

Ο **λαμπτήρας νέον** (ή λαμπτήρες αίγλης) είναι μία μικρογραφία λάμπας εκκένωσης αερίων που τυπικά περιέχει αέριο νέον σε μία γυάλινη κάψουλα. Στους λαμπτήρες νέον η περιοχή φωτοβολίας είναι μικρή και δίπλα στα ηλεκτρόδια, κάτι που τους διαχωρίζει από τους πολύ μακρύτερους και φωτεινότερους σωλήνες νέον που χρησιμοποιούνται στις επιγραφές. Ο όρος λαμπτήρας νέον γενικότερα αναφέρεται σε λάμπες με παρόμοια σχεδίαση που λειτουργούν με διαφορετικά αέρια.
Οι λαμπτήρες νέον ήταν πολύ συνηθισμένοι σε οθόνες ηλεκτρονικών οργάνων την δεκαετία του 1970. Η βασική σχεδίαση των λαμπτήρων νέον έχει ενσωματωθεί στις σύγχρονες οθόνες πλάσμα.

* Οι λαμπτήρες αυτοί ανήκουν στη κατηγορία των ψυχρών φωτεινών πηγών.

Κατηγορία:Φωτεινές πηγές
Λαμπτήρας τόξου

Οι λεγόμενοι **λαμπτήρες τόξου** είναι ειδικοί λαμπτήρες που περιέχουν κυρίως ατμούς μετάλλων και ίσως βοηθητικά κάποιο ευγενές αέριο. Τα ηλεκτρόδιά τους εργάζονται "εν θερμώ". Η θέρμανση αρχικά πραγματοποιείται με ιδιαίτερο κύκλωμα που διακόπτεται αυτόματα μόλις ξεκινήσει η ακτινοβολία του λαμπτήρα, οπότε και η θέρμανση διατηρείται από το ρεύμα του τόξου ή θερμαίνονται αυτοί από το ίδιο το τόξο που ξεκινάει υπό μορφή αίγλης και η οποία σχηματίζεται εξαιτίας του αερίου που περιέχει ο σωλήνας.
Η θέρμανση αυτών των λαμπτήρων αν και είναι χαμηλότερη εκείνης των λαμπτήρων πυράκτωσης καθίσταται απαραίτητη τόσο για την εξάτμιση του μετάλλου που περιέχουν, και που συνήθως είναι υδράργυρος (Hg), ή νάτριο (Na), όσο και για την περιορισμένη επιφάνεια των ηλεκτροδίων προκειμένου να εκπέμπουν εύκολα ηλεκτρόνια.

Οι λαμπτήρες τόξου διακρίνονται στους επιμέρους τρεις τύπους  λαμπτήρων πίεσης:
:Λυχνίες ατμών υδραργύρου ή *λυχνίες υψηλής πίεσης υδραργύρου*,
:Λυχνίες ατμών νατρίου και 
:Λαμπτήρες φθορισμού.

*Και οι τρεις παραπάνω τύποι λαμπτήρων τόξου ανήκουν στη κατηγορία των ψυχρών φωτεινών πηγών

## Δείτε επίσης
*Λαμπτήρας πυράκτωσης

Κατηγορία:Φωτεινές πηγές
Καλλιθέα Ελασσόνος Λαρίσης

Η **Καλλιθέα** ή **Καλλιθέα Ολύμπου** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Η Καλλιθέα βρίσκεται σε απόσταση περίπου 13 χιλιομέτρων βόρεια από την Ελασσόνα (έδρα του δήμου) και 52 χιλιομέτρων βορειοδυτικά από την Λάρισα, στους πρόποδες του Ολύμπου, σε υψόμετρο 520 μέτρων. Υπήρξε έδρα του καποδιστριακού Δήμου Ολύμπου του νομού Λάρισας, η οποία κατά την απογραφή του 2001 είχε μόνιμο πληθυσμό 678 κατοίκους. Το 2011 ο Δήμος Ολύμπου συνενώθηκε στον ενιαίο Δήμο Ελασσόνας και η Καλλιθέα αποτελεί πλέον τοπική κοινότητα του Δήμου Ελασσόνας.

Η ονομασία της, κατά τα χρόνια της Τουρκοκρατίας ήταν *Σάντοβο* ή *Ορμανλί* *και* αποτελούσε τούρκικο *τσιφλίκι*. Κύρια ασχολία των κατοίκων της ο πρωτογενής τομέας (γεωργία – κτηνοτροφία).

Από την Καλλιθέα, η οποία βρίσκεται σε κεντρικό σημείο, πάνω στην Ε.Ο. Ελασσόνας - Κατερίνης και Ελασσόνας - Λεπτοκαρυάς (του Δήμου Ανατολικού Ολύμπου Νομού Πιερίας), φαίνεται ο Όλυμπος, που υψώνεται επιβλητικός, ιδίως όταν είναι χιονισμένος. Στην Καλλιθέα κατά καιρούς διεξάγονταν αγώνες Moto Cross Πανελλαδικής εμβέλειας.

Η Καλλιθέα διέθετε ραδιοφωνικό σταθμό αδειοδοτημένο από το εθνικό συμβούλιο ραδιοτηλεόρασης, νομαρχιακής εμβέλειας υπό την ονομασία "Ανατολικός 95,8" από το 1999-2007.

Επίσης, στην Καλλιθέα βρίσκονται το πρώην Δημαρχείο Ολύμπου (πλέον δημοτικό κατάστημα), αγροτικό ιατρείο, φαρμακείο, καθώς και το μοναδικό Γυμνάσιο και Λύκειο στη Δημοτική Ενότητα Ολύμπου.

Η Τοπική Κοινότητα Καλλιθέας (οικισμοί: Καλλιθέα και Πετρωτό), έχει μόνιμο πληθυσμό (απογραφή 2011) 699 κατοίκους.

## Δείτε επίσης
Στην ίδια περιφερειακή ενότητα υπάρχει ο συνώνυμος οικισμός Καλλιθέα στο δήμο Φαρσάλων.

## Εξωτερικοί σύνδεσμοι
*Ιστοσελίδα της Καλλιθέας

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Τσάλεντζερ (πλοίο)

Το πλοίο **Τσάλεντζερ** ήταν ένα ιστορικό πλοίο εξερευνήσεων, ξύλινο ατμοκίνητο, κορβέττα του αγγλικού ναυτικού εκτοπίσματος 2.300 τόνων που είχε επιλεγεί ακριβώς για εξερευνήσεις στις αρκτικές θάλασσες.

Τον Δεκέμβριο του 1872 το *Τσάλεντζερ* με κυβερνήτη τον πλοίαρχο Τζορτζ Ναίαρς απέπλευσε προς την Ανταρκτική μεταφέροντας ειδική επιστημονική αποστολή που την συγκροτούσαν ο καθηγητής σερ Ουάϋβιλ Τόμσον (αρχηγός αποστολής), οι βιολόγοι Τζον Μάρρεϋ και Μόζελυ, ο δόκτωρας φον Βιλλεμόες Ζουμ, ο ταγματάρχης Τίζαρ και ο χημικός και βιολόγος Μπάκαναν.

Το πλοίο αυτό διέσχισε πολλές φορές τον Ατλαντικό και προσέγγισε πολλές νήσους της Ανταρκτικής μεταξύ των 45-50 μοιρών νότιου πλάτους, φθάνοντας τον Ιανουάριο του 1874 στις νήσους Κεργκελέν. Από εκεί κατά τον Μάρτιο του ίδιου έτους έπλευσε προς Μελβούρνη, Νέα Ζηλανδία, Φίτζι, Πορθμός Τόρες, κινεζική όπου και κατέπλευσε στο Χονγκ Κονγκ.

Αργότερα εξερευνήθηκε ο δυτικός Ειρηνικός όπου πλέοντας ανατολικά μέχρι Γιοκοχάμα από όπου το πλοίο έφθασε στο Βαλπαραΐσο, διασχίζοντας τον ωκεανό μέσω της Χονολουλού και της Ταϊτής. Από εκεί κατευθύνθηκε προς Νότο και διερχόμενο τον πορθμό του Μαγγελάνου προσέγγισε στο Μοντεβιδέο και διασχίζοντας εκ νέου τον Ατλαντικό μέσω των νήσων Ανάληψης και Αζορών κατέπλευσε στον λιμένα Σήρενς τον Μάιο του 1876.

Τα Πεπραγμένα της «Αποστολής Τσάλεντζερ», όπως αποκλήθηκε η όλη αυτή εξερευνητική επιχείρηση, δημοσιεύθηκαν στο Λονδίνο από το 1883 μέχρι το 1895 σε 50 τόμους υπό την διεύθυνση του Μάρεϋ.

Το διαστημικό λεωφορείο Τσάλεντζερ πήρε το όνομά του από αυτό το πλοίο.

## Εξωτερικοί σύνδεσμοι
* 

Κατηγορία:Ερευνητικά πλοία
Φύλλο

Ο όρος **φύλλο** μπορεί να αναφέρεται:

* στο Φύλλο (βοτανική) των φυτών.
* στο Φύλλο (γενικός όρος), δηλαδή ένα δισδιάστατο κατά κύριο λόγο αντικείμενο.
* στο Φύλλο (γεωμετρία), επίπεδο σχήμα που οριοθετείται από τόξα κύκλου.
* στο φύλλο (μαγειρική) για τις πίτες
Λυχνία ατμών υδραργύρου

Οι **λυχνίες ατμών υδραργύρου** ή **λυχνίες πίεσης υδραργύρου** είναι οι γνωστές λυχνίες λευκού φωτός που χρησιμοποιούνται στο φωτισμό δρόμων, πλατειών κ.λπ..
Αποτελούνται από γυάλινο κύλινδρο χαλαζία που περιέχει ευγενές αέριο, μια σταγόνα υδραργύρου και τρία ηλεκτρόδια. Στα δύο κύρια αντιτακτά (αντικριστά) εφαρμόζεται η ηλεκτρική τάση του δικτύου. Μεταξύ αυτών σχηματίζεται το τόξο. Για την εκκίνηση του λαμπτήρα υπάρχει το τρίτο ηλεκτρόδιο, που βρίσκεται πλησίον ενός των κυρίων με μια προστατευτική αντίσταση σε σειρά. Ανάμεσα στα κοντινά αυτά ηλεκτρόδια σχηματίζεται εκκένωση αίγλης, που προκαλεί και την εξάτμιση της σταγόνας του υδραργύρου. Το δε τόξο, επειδή αναπτύσσει μεγάλη θερμοκρασία και  προκειμένου να μην καταστραφεί ο χαλαζιακός σωλήνας στον οποίο βρίσκεται, περιβάλλεται από μια εξωτερική γυάλινη φύσιγγα. Μεταξύ του χαλαζιακού σωλήνα και της φύσιγγας υφίσταται κενό.
Το φως αυτών των λαμπτήρων είναι λευκοκύανο, ενώ το φάσμα τους περιέχει πολλές ραβδώσεις στην περιοχή του υπεριώδους. Στερείται, συνεπώς, φυσικότητας. Για την ποιοτική του βελτίωση επιχρίεται εσωτερικά η εξωτερική φύσιγγα με φθορίζουσα ουσία, που διεγείρεται από την υπεριώδη ακτινοβολία. Έτσι, το φάσμα εμπλουτίζεται στις χαμηλές συχνότητες ενώ παράλληλα αυξάνεται σημαντικά η απόδοσή του σε ορατό φως, από την μετατροπή τμήματος της αρχικής, αόρατης ακτινοβολίας, σε ορατή.

Σημειώνεται πως μέσα στον χαλαζιακό σωλήνα, την ώρα της λειτουργίας του, αναπτύσσεται πίεση που φθάνει μερικές ατμόσφαιρες.

Οι λυχνίες αυτές ανήκουν στη κατηγορία των λαμπτήρων τόξου των ψυχρών φωτεινών πηγών.

Κατηγορία:Φωτεινές πηγές
Κονταρομαχία

Ο **διαδορατισμός**, γνωστότερος ως **κονταρομαχία** ή **κονταροχτύπημα**, ή και ως **τζόστρα** (γαλλικά: joute équestre), ήταν αρχικά στρατιωτικό έφιππο άθλημα μάχης, το οποίο περιελάμβανε αγώνες με κοντάρια ή άλλα παρόμοια όργανα κατ΄ ενάντια επερχόμενων ιππέων, που συνηθέστερα έφεραν πανοπλία. Κατά τον Μεσαίωνα, το άθλημα αυτό εξελίχθηκε σε κυρίαρχο άθλημα των Ιπποτών και των Ευγενών. Οι αγώνες γινόταν επάνω σε εκπαιδευμένα άλογα κατά άτομα ή κατά ομάδες. 

Η κονταρομαχία ήταν γνωστή ήδη από τον 9ο αιώνα, αλλά πήρε μεγαλύτερη έκταση τον 11ο αιώνα, όπου στη μεν Γαλλία απεκαλείτο «ζουτ εκέστρ», στη δε Ιταλία «γιόστρα», εξ ου και η ελληνική δημώδης ονομασία του, «γιόστρα». Στόχος του αθλήματος αυτού ήταν η κατάρριψη του αντίπαλου από το άλογό του. Γενικά ήταν ριψοκίνδυνο άθλημα, που συχνά έπαιρνε και άσχημες διαστάσεις, με κατάληξη βαρείς τραυματισμούς, μέχρι και τον θάνατο. Γι' αυτό και λάμβαναν μέρος συνηθέστερα μόνο οι ευγενείς. 

Το 1559, στη διάρκεια μιας κονταρομαχίας σκοτώθηκε ο βασιλιάς Ερρίκος Β΄ της Γαλλίας και από τότε άρχισε να εγκαταλείπεται σιγά - σιγά το ριψοκίνδυνο αυτό άθλημα, για χάρη του ιππόδρομου. Και στη Βυζαντινή Αυτοκρατορία ήταν γνωστό το ιπποτικό αγώνισμα της κονταρομαχίας. Στον *[[Ερωτόκριτος|Ερωτόκριτο]]*, αλλά και σε άλλα επικά και ερωτικά μυθιστορήματα, που γράφτηκαν κατά τα όψιμα βυζαντινά χρόνια και αργότερα, αναφέρονται αγώνες κονταρομαχίας.

Τελευταία φορά που οργανώθηκε επίσημος αγώνας κονταρομαχίας ήταν το 1839 στο Τορίνο (Ιταλία), με αφορμή την επίσημη διέλευση από την πόλη του τότε διαδόχου της Ρωσίας, Αλέξανδρου Β΄.

## Εικόνες

 Chartres-007 A16.jpg|Σαρτρ, Βιτρώ του Καρλομάγνου (δέκατος τρίτος αιώνας)
 Zygmunt Ajdukiewicz Ritterturnier 1912.jpg|Έκβαση κονταρομαχίας σε μεσαιωνικό τουρνουά, Ζίγκμουντ Ατζούκεβιτς
 Tournament bavarian engraving.png|Χάραξη κονταρομαχίας σε μεσαιωνικό τουρνουά της Βαυαρίας περί τον 15ο αιώνα
 Dresden-Zwinger-Armoury-Tournament.01.JPG|Πανοπλία ιπποτών από τουρνουά (16ος και 17ος αιώνας), Δρέσδη, 2005
 Splintering_lance_(9185733753).jpg|Κονταρομαχία σε Θερινή Εκδήλωση ιπποτών στο Παλάτι Λίνλιθγκοου, 2011


## Δείτε επίσης
* Τουρνουά (Μεσαίωνας)

## Παραπομπές


## Εξωτερικοί σύνδεσμοι

*The Chronicles of Froissart
*''Tales from Froissart''
*From Lance to Pistol: The Evolution of Mounted Soldiers from 1550 to 1600
*
*Giostra Del Saracino, Arezzo 
*History of Jousting 
*Sport jousting in the U.S.A.

Κατηγορία:Αθλήματα
Κατηγορία:Βυζαντινός στρατός
Κατηγορία:Μεσαιωνικός πολιτισμός
Κατηγορία:Ιππικό
Κατηγορία:Ατομικά αθλήματα
Κατηγορία:Εραλδική